Številka: 410-11/2021-5

Datum: 26. 1. 2021

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 23. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o potrditvi izvedbe participativnega proračuna v Mestni občini Ptuj** |
|  |  |
| **PRIPRAVIL:** | Kabinet župana  Jasmina Krajnc, višja svetovalka |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07 in 14/20) in 79. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 13/20) |
| **POROČEVALEC:** | Alen Jevtović, direktor |
|  |  |
| **PRISTOJNO**  **DELOVNO TELO:** | Vsi odbori |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi izvedbe participativnega proračuna v Mestni občini Ptuj v predloženem besedilu. |

Nuška Gajšek

županja

Priloge:

* predlog sklepa z obrazložitvijo
* izvedbeni načrt participativnega proračuna Mestne občine Ptuj

Predlog

februar 2021

Na podlagi tretjega odstavka 94. člena Poslovnika Mestnega sveta Mestne občine Ptuj (Uradni vestnik Mestne občine Ptuj, št. 13/20) in 12. člena Statuta Mestne občine Ptuj (Uradni vestnik Mestne občine Ptuj, št. 9/07 in 14/20) je Mestni svet Mestne občine Ptuj na \_\_\_\_\_\_ seji, dne \_\_\_\_\_\_\_, sprejel naslednji

**S K L E P**

**o potrditvi izvedbe participativnega proračuna**

**v Mestni občini Ptuj**

**1.**

Mestni svet Mestne občine Ptuj potrjuje izvedbo participativnega proračuna v Mestni občini Ptuj v skladu s predloženim izvedbenim načrtom.

**2.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-11/2021-5

Datum:

**Obrazložitev**

Mestna občina Ptuj želi občanom in občankam ponuditi priložnost ne le sodelovati pri odločanju o tem, kateri projekti se bodo v ožji lokalni skupnosti, v kateri živijo, izvajali, temveč tudi možnost da sami predlagajo projekte, ki bodo izboljševali življenjsko okolje.

Participativni proračun je mehanizem, kjer občani neposredno odločajo o porabi dela proračunskih sredstev in sami določijo, katere investicije so v skupnosti najnujnejše in kako želijo prispevati k izboljšanju kakovosti življenja v naši občini. Je eden pomembnih orodij pametnega upravljanja sodobnih mest, vendar morajo občine same izbrati in pripraviti ustrezen model celotnega procesa izvedbe participativnega proračuna, ki bo prilagojen svoji lokalni skupnosti.

V mesecu novembru 2020 je Nuška Gajšek, županja Mestne občine Ptuj s sklepom imenovala Komisijo za vodenje in izvedbo postopka participatornega proračuna Mestne občine Ptuj, katere člani so predstavniki mestnega sveta in svetniških skupin, občinske uprave Mestne občine Ptuj, Regionalnega stičišča NVO Podravja in Organizacije za participativno družbo*.* Delovna skupina je preučila prakse izvajanja participativnih proračunov v drugih slovenskih občinah in preučila njihove modele izvajanja, še posebej tistih občin, ki izvajajo participativni proračun že več let. Na podlagi izkušenj drugih primerljivih občin in posebnosti našega lokalne skupnosti je delovna skupina oblikovala model izvedbe participativnega proračuna v Mestni občini Ptuj in določila terminski plan aktivnosti za njegovo izvedbo.

Sredstva iz participativnega proračuna so razdeljena med posamezna območja na podlagi razpršenosti prebivalstva in števila četrtnih skupnosti. V vsakem izmed štirih območjih in v skupni Mladi je namenjenih 25.000,00 EUR. Mestni svet Mestne občine Ptuj s sprejetjem sklepa o potrditvi izvedbe participativnega proračuna v Mestni občini Ptuj potrdi postopek izvedbe in v proračunu Mestne občine Ptuj za leto 2022 zagotovi sredstva v višini 125.000,00 EUR.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

|  |  |  |
| --- | --- | --- |
| Pripravila:  Jasmina Krajnc |  | Nuška Gajšek  županja |
|  |  |
|  |